b'\n_START_ARTICLE_\nS\xc3\xa1muel Di\xc3\xb3szegi\n_START_SECTION_\nBiografie\n_START_PARAGRAPH_\nA fost fiul lui P\xc3\xa1l F. Di\xc3\xb3szegi (profesor la \xc8\x99coala de fete) \xc8\x99i a lui Erzs\xc3\xa9bet\xc2\xa0Szappanos. A \xc3\xaenv\xc4\x83\xc8\x9bat la \xc8\x99coala din ora\xc8\x99ul s\xc4\x83u natal, iar pe 27 aprilie 1775 a fost admis la cursurile secundare. \xc3\x8en 1783 a devenit profesor la \xc8\x99coala primar\xc4\x83. La 29 aprilie 1784 a fost numit director al \xc8\x99colii din Hajd\xc3\xbab\xc3\xb6sz\xc3\xb6rm\xc3\xa9ny, unde a petrecut trei ani. \xc3\x8en 1787 a fost angajat ca profesor temporar la Kecskem\xc3\xa9t. Dup\xc4\x83 o jum\xc4\x83tate de an a mers la Universitatea din G\xc3\xb6ttingen unde a audiat, printre altele, cursuri de \xc8\x99tiin\xc8\x9be naturale \xc8\x99i de \xc8\x99tiin\xc8\x9be medicale. Dup\xc4\x83 ce s-a \xc3\xaentors \xc3\xaen Ungaria, a fost numit \xc3\xaen 1789 ca pastor la Hajd\xc3\xban\xc3\xa1n\xc3\xa1s, pe 18 aprilie 1793 la Hajd\xc3\xbab\xc3\xb6sz\xc3\xb6rm\xc3\xa9ny \xc8\x99i pe 29 martie 1803 la Debre\xc8\x9bin. \xc3\x8en ianuarie 1806 a devenit func\xc8\x9bionar episcopal, fiind numit pe 13 ianuarie 1809 decan \xc8\x99i pe 22 aprilie 1809 notar episcopal._NEWLINE_A murit pe 2 august 1813 la Debre\xc8\x9bin. Pastorul Istv\xc3\xa1n N\xc3\xa9meth a \xc8\x9binut cuv\xc3\xa2ntarea de r\xc4\x83mas bun, iar profesorul S\xc3\xa1ndor Tata a rostit un discurs memorial. Un articol, care include o biografie complet\xc4\x83, a fost scris de \xc3\x89zsai\xc3\xa1s Budai \xc8\x99i publicat \xc3\xaen ziarul Magyar Kur\xc3\xadr II., sec\xc8\x9biunea Honnyi levelek\xc2\xa0 din anexa 9. numarul de comunicare.\n_START_SECTION_\nActivitatea \xc8\x99tiin\xc8\x9bific\xc4\x83\n_START_PARAGRAPH_\nOrice ini\xc8\x9biativ\xc4\x83 din domeniul botanicii din Ungaria este legat\xc4\x83 practic de numele s\xc4\x83u. \xc3\x8en 1807 el a lansat ideea tip\xc4\x83ririi unei reviste botanice, care s-a materializat abia dup\xc4\x83 c\xc3\xa2\xc8\x9biva zeci de ani.\n_START_SECTION_\nIn memoriam\n_START_PARAGRAPH_\nUn monument simplu dedicat lui Di\xc3\xb3szegi \xc8\x99i Fazekas a fost amplasat \xc3\xaen gr\xc4\x83dina Universit\xc4\x83\xc8\x9bii din Budapesta.'